CELEX: 32010R0114
Language: sl
Date: 2010-02-09 00:00:00
Title: Uredba Komisije (EU) št. 114/2010 z dne 9. februarja 2010 o spremembi Uredbe (ES) št. 2229/2004 glede časovnega obdobja za predložitev mnenja EFSA o osnutkih poročil o pregledu v zvezi z aktivnimi snovmi, za katere obstajajo jasni znaki, da nimajo nobenih škodljivih učinkov (Besedilo velja za EGP)

10.2.2010   
            
            
               SL
            
            
               Uradni list Evropske unije
            
            
               L 37/12
            
         UREDBA KOMISIJE (EU) št. 114/2010
   z dne 9. februarja 2010
   o spremembi Uredbe (ES) št. 2229/2004 glede časovnega obdobja za predložitev mnenja EFSA o osnutkih poročil o pregledu v zvezi z aktivnimi snovmi, za katere obstajajo jasni znaki, da nimajo nobenih škodljivih učinkov
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet (1) in zlasti drugega pododstavka člena 8(2) Direktive,
   ob upoštevanju naslednjega:
   
               (1)
            
            
               V skladu s členom 24b Uredbe Komisije (ES) št. 2229/2004 z dne 3. decembra 2004 o določitvi nadaljnjih podrobnih pravil za izvajanje četrte faze delovnega programa iz člena 8(2) Direktive Sveta 91/414/EGS (2) se navedena snov, za katero obstajajo jasni znaki, da se lahko pričakuje, da nima nobenih škodljivih učinkov na zdravje ljudi ali živali ali na podtalnico oziroma nobenega nesprejemljivega vpliva na okolje, vključi v Prilogo I k Direktivi 91/414/EGS brez predhodnega posvetovanja z EFSA.
            
         
               (2)
            
            
               Kjer je bila aktivna snov vključena v skladu s členom 24b Uredbe (ES) št. 2229/2004 brez predhodnega posvetovanja z EFSA, člen 25a Uredbe predvideva, da EFSA predloži svoje mnenje o osnutkih poročil o pregledu najpozneje do 31. decembra 2010.
            
         
               (3)
            
            
               Glede na število aktivnih snovi, ki so bile vključene v skladu s členom 24b Uredbe (ES) št. 2229/2004, je treba EFSI zagotoviti več časa, da predloži svoje mnenje. Za zadevne aktivne snovi obstajajo jasni znaki, da nimajo nobenih škodljivih učinkov. Ob upoštevanje teh dejstev se zdi primerno spremeniti časovno obdobje, v katerem EFSA predloži svoje mnenje, do 31. decembra 2012.
            
         
               (4)
            
            
               Uredbo (ES) št. 2229/2004 je zato treba ustrezno spremeniti.
            
         
               (5)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   V členu 25a Uredbe (ES) št. 2229/2004, se besede „31. decembrom 2010“ nadomestijo z „31. decembrom 2012“.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 9. februarja 2010
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 230, 19.8.1991, str. 1.
   
      (2)  UL L 379, 24.12.2004, str. 13.